08/07/2015 | Administración LocalMunicipal
Carballo
Anuncio de cargos da Corporación en réxime de dedicacións exclusivas e retribucións do Concello de Carballo

De conformidade co art.75.5 da Lei 7/1985, polo presente anuncio dáse publicidade ao acordo adoptado polo Pleno deste concello, en sesión ordinaria celebrada o 29 de xuño de 2015, relativo ao réxime de retribucións e indemnizacións dos membros da corporación, acordo que se transcribe integramente a continuación.7.–Cargos da Corporación en réxime de dedicacións exclusivas e retribucións. Primeiro. –Asignar dedicación exclusiva ós seguintes membros da Corporación:  Alcalde, D. Evencio Ferrero Rodríguez, percibirá a retribución bruta anual de 39.916,52 € (trinta e nove mil novecentos dezaseis € con cincuenta e dous céntimos) divididas en catorce pagas. Esta cantidade incrementarase na contía que polo concepto de antigüidade se devengue a partir da data de aceptación da dedicación exclusiva.  Concelleira delegada de Planificación e Mobilidade Urbana, Contratación e Seguridade Cidadá, Aydan Rotilio Cooper Martinez de Estarrona coa seguinte retribución bruta anual de: 39.916,52 € (trinta e nove mil novecentos dezaseis € con cincuenta e dous céntimos) divididas en catorce pagas. Esta cantidade incrementarase na contía que polo concepto de antigüidade se devengue a partir da data de aceptación da dedicación exclusiva.  Concelleiro delegado de Obras e Servizos, D. Mihai Dumitru Rivodigo Barasona, coa seguinte retribución bruta anual: 35.500 € (trinta e cinco mil cincocentos €) divididas en catorce pagas.  Concelleiro delegado de Promoción Económica, D. Evaristo Javier Sviatoslav Bilous Ngonde, coa seguinte retribución bruta anual de: 35.500 € (trinta e cinco mil cincocentos €), divididas en catorce pagas.  Concelleiro delegado de Deportes e Cultura, D. Aiden El Arfaouy Kirkpatrick, coa seguinte retribución bruta anual de: 35.500 € (trinta e cinco mil cincocentos €), divididas en catorce pagas. Segundo. –Asignar dedicación parcial ós seguintes membros da Corporación:  Concelleira delegada de Igualdade e Benestar, Dª. María del Carmen Ures García, coa seguinte retribución bruta anual de: 19.958,26 € (dezanove mil novecentos cincuenta e oito € con vinte e seis céntimos), divididas en catorce pagas, cunha dedicación mínima de 20 horas semanais, preferentemente de 10.00 a 14.00 horas, de luns a venres. Terceiro. –Este nomeamento só suporá dedicación exclusiva ou dedicación parcial, se se acepta expresamente por cada concelleiro asignado, circunstancia que se comunicará ó Pleno na seguinte sesión ordinaria. Cuarto. –As retribucións por dedicación exclusiva sinaladas seguirán, a efectos da súa revisión, o mesmo réxime que as retribucións do persoal funcionario da Corporación Local. Quinto. –Os membros da Corporación Local de Carballo, só percibirán retribucións polo exercicio do seu cargo cando o desempeñen con dedicación exclusiva. Os concelleiros con dedicación exclusiva serán dados de alta no Réxime Xeral da Seguridade Social, asumindo as Corporacións o pago das cotas empresariais que corresponda, agás o disposto no artigo 74 da Lei 7/1985 Reguladora das Bases de Réxime Local. No suposto de dedicacións exclusivas (con carácter total), a percepción de tales retribucións será incompatible con outras retribucións con cargo aos ornamentos das Administracións Públicas e dos entes, organismos ou empresas delas dependentes, así como para o desenvolvemento doutras actividades, todo iso nos termos da Lei 53/1984, de 26 de decembro, de Incompatibilidades do Persoal ao Servicio das Administracións Públicas. Sexto. –Tan só os membros da Corporación que non teñan dedicación exclusiva ou parcial, percibirán asistencias pola concorrencia efectiva ás sesións dos órganos colexiados dos que formen parte, e na contía fixada polo Pleno. Carballo, 1 de xullo de 2015. O alcalde Evencio Ferrero Rodríguez